Τζέισον Ντερούλο

Ο Τζέισον Τζόελ Ντερσολόου (αγγλικά: Jason Joel Dersouleaux, γενν. 21 Σεπτεμβρίου 1989) ευρύτερα γνωστός με το καλλιτεχνικό του ψευδώνυμο Τζέισον Ντερούλο (Jason Derulo) είναι Αμερικανός τραγουδιστής, τραγουδοποιός, στιχουργός και χορευτής. Η μουσική του μπορεί να χαρακτηριστεί ποπ και urban. Εντάσσεται στους καλλιτέχνες που κυριαρχούν στο ραδιόφωνο και είναι πλέον από τους πιο καταξιωμένους και εμπορικούς καλλιτέχνες της εποχής. Πριν το ξεκίνημα της καριέρας του είχε γράψει τραγούδια για καλλιτέχνες όπως ο Pitbull, o Lil Wayne, o Sean Kingston, ο Pleasure P. και ο P. Diddy. Έντεκα από τα κομμάτια του έφτασαν το "Top 10" (την δέκατη θέση) στο "Top 40 charts", από τα οποία τα τέσσερα ήρθαν στην πρώτη θέση.

Βιογραφικά στοιχεία 
Είναι γεννημένος στις 21 Σεπτεμβρίου του 1989 στο Μίραμαρ της Φλόριντα. Είναι 1.84μ., 78 κιλά και πολύ αθλητικός. Έχει έναν αδερφό τον Joel Deslouleaux και μια αδερφή την Kim Desrouleaux. Η θρησκεία του είναι η καθολική. Οι γονείς του είναι χαϊτιανοί. Σπούδασε στο American Musical and Dramatic Academy (μουσική και δραματική ακαδημία) της Νέας Υόρκης, ενώ από μικρός παρακολουθούσε μαθήματα σε σχολές τεχνών της Φλόριντα. Δραστηριοποιείται στο χώρο της μουσικής από το 2006. 

Άρχισε να κάνει το ντεμπούτο του τραγουδιστικά, όταν υπέγραψε με την Warner Bros/ Beluga Heights, αφού μέχρι το 2009 έγραφε στίχους. Έγινε γνωστός το καλοκαίρι αυτής της χρονιάς με το κομμάτι "Whatcha say" που παίχτηκε στη σειρά California Teens και στο Saturday Night Live, στην Αμερική, ανεβαίνοντας πολύ ψηλά στα charts όπως του Καναδά, της Αυστραλίας, της Ελβετίας και της Σουηδίας. Τα άλλα δυο κορυφαία του κομμάτια ήταν το "In my head" και "Don't wanna go home".

Επιπλέον πληροφορίες 
Έγραψε το πρώτο του τραγούδι στα οκτώ χρόνια ενώ τραγουδούσε από πολύ νεαρή ηλικία. Έχει συνεργαστεί με την κόκα-κόλα για ένα διαφημιστικό. Το αγαπημένο του μέρος είναι το Olive Garden, πρόκειται για εστιατόριο, ενώ τέλος από ποτά προτιμάει το μοχίτο και τη βότκα.

Άλμπουμ 
 Talk Dirty
Πέντε από τα κομμάτια του "Talk Dirty" έγιναν πλατινένια. Πουλήθηκαν 16 εκατομμύρια παγκοσμίως συμπεριλαμβανομένων των "Trumpets", "The other side", "Talk dirty" (featuring 2 Chainz), "Marry me" και το "Wiggle" (featuring Snoop Dog). Κατά συνέπεια ο Ντερούλο κατατάχθηκε ανάμεσα στους κορυφαίους καλλιτέχνες, όπως για παράδειγμα η Τέιλορ Σουίφτ, η Ριάννα, η Μπιγιόνσε, ο Ντρέικ, επιπλέον η Κέιτι Πέρι και ο Μπρούνο Μαρς, λόγω του γεγονότος ότι πέντε κομμάτια από ένα μόνο άλμπουμ τους έγιναν πλατινένια.
 Everything is 4
To 2015 τον Ιούνιο κυκλοφόρησε το "Everything is 4" (Waner Bros Records) με κορυφαίο κομμάτι το "Want to want me". Σημειώθηκαν οι συνεργασίες των Τζένιφερ Λόπεζ, Στίβι Γουόντερ, Κέιθ Ούρμπαν σε αυτό.

Κορυφαία κομμάτια 
 Talk dirty (feat. 2 Chainz)
Παγκοσμίως, το "Talk dirty" σαν κομμάτι έφτασε τις 6 εκατομμύρια πωλήσεις το 2014 και μάλιστα το νούμερο 1 στα charts, επίσης παγκοσμίως. Αυτό το γεγονός του εξασφάλισε την θέση ενός καλλιτέχνη που φτάνει ως και την κορυφή τους.
 Want to want me

Μέσα από αυτό αναδεικνύεται η ποπ, χορευτική, urban και ευαίσθητη πλευρά του Ντερούλο, αλλά και το είδος το οποίο αντιπροσωπεύει. Το κομμάτι "ορόσημο" θυμίζει δεκαετίες του '80 και είναι παραγωγή του Ian Kirkpatrick, ο οποίος έχει βραβευθεί με Grammy και έγραψε και τους στίχους μαζί με τον εν λόγω καλλιτέχνη και τους Sam Martin, Mitch Allan, Lilly Robins. Γράφτηκε στην ιστορία του Top 40 των Ηνωμένων Πολιτειών, κερδίζοντας ακόμη και τις λεγόμενες βασίλισσες της ποπ, Ριάννα, Κέιτι Πέρι, Τέιλορ Σουίφτ και Μαντόνα. Κατέρριψε ακόμη το ρεκόρ του Τζάστιν Τίμπερλεϊκ και από τους 126, βρέθηκε να παίζεται σε 156 ποπ σταθμούς ως το μεγαλύτερο hit στην ιστορία του Top 40 των ΗΠΑ.

Άλλα γνωστά κομμάτια  
 The other side (2013)
 Swalla (με τη Νίκι Μινάζ και τον Ty Dolla $ign, 2017)

Βραβεύσεις και άλλα 
Πέντε φορές βραβεύτηκε από τα  BMI Pop Awards και μάλιστα το 2011 πήρε το βραβείο του καλύτερου στιχουργού. Ακόμη έχει κερδίσει τον τίτλο του "Teen choice awards" τρεις φορές, όπως και διάφορες άλλες διακρίσεις στα Billboard Latin Music, MTV Video Music, MTV Europe Music, American Music, ARIA Music, MOBO Awards και NAACP Image. Σχετικά και πάλι με το κομμάτι "Talk dirty" κέρδισε βραβείο καλύτερης συνεργασίας στα iHeart Radio Music Awards, με τον 2 Chainz.

Το 2018 το κομμάτι "Colors" επιλέχθηκε για το παγκόσμιο πρωτάθλημα-κύπελλο FIFA (FIFA World Cup 2018).

Δισκογραφία

Συλλογές

Singles

DVD και βίντεο

Φιλμογραφία 
Έχει κάνει πολλές ταινίες και τηλεοπτικές σειρές ήδη από το 2009, όμως είναι γνωστός περισσότερο σαν τραγουδιστής.

Προσωπική ζωή 
Σύμφωνα με την ενημερωμένη βάση δεδομένων του who dates who, από το 2016 μέχρι σήμερα έχει συνάψει σχέση με την Ragon Miller  η οποία ήταν μέλος της χορευτικής ομάδας του το 2016. Στο παρελθόν έχει συνάψει σχέση με την  Daphne Joy η σχέση τους κράτησε 7 μήνες (2015 - 2016), την Τζόρντιν Σπάρκς (Jordin Sparks 2011 - 2014).

Παραπομπές

Εξωτερικοί σύνδεσμοι
 

Αμερικανοί τραγουδιστές
Αμερικανοί τραγουδοποιοί
Αμερικανοί στιχουργοί
Αμερικανοί χορευτές
Ποπ μουσικοί
Hip hop μουσικοί ανά εθνικότητα